CELEX: 62008CN0334
Language: mt
Date: 2008-07-18 00:00:00
Title: Kawża C-334/08: Rikors ippreżentat fit- 18 ta' Lulju 2008 — Il-Kummissjoni tal-Komunitajiet Ewropej vs Ir-Repubblika Taljana

30.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/39
            
         Rikors ippreżentat fit-18 ta' Lulju 2008 — Il-Kummissjoni tal-Komunitajiet Ewropej vs Ir-Repubblika Taljana
   (Kawża C-334/08)
   (2008/C 223/65)
   Lingwa tal-kawża:It-Taljan
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: A. Aresu u A. Caeiros, aġenti)
   
      Konvenuta: Ir-Repubblika Taljana
   Talbiet tar-rikorrenti
   
               —
            
            
               tikkonstata li r-Repubblika Taljana naqset mill-obbligi tagħha taħt l-Artikolu 10 KE, l-Artikolu 8 tad-Deċiżjoni 2000/597/KE (1) Euratom tal-Kunsill tad-29 ta' Settembru 2000, dwar is-sistema tar-riżorsi tagħhom tal-Komunitajiet Ewropej, u l-Artikoli 2, 6, 10, 11, 17 tar-Regolament tal-Kunsill (KE, EURATOM) Nru 1150/2000 (2) tat-22 ta' Mejju 2000, li jimplimenta d-Deċiżjoni 94/728/KE, Euratom dwar is-sistema tar-riżorsi tagħhom tal-Komunitajiet, billi rrifjutat li tqiegħed għad-dispożizzjoni tal-Kummissjoni r-riżorsi proprji għall-obbligu doganali mill-ħruġ, tas-27 ta' Frar 1997, minn naħa tad-Direzione compartimentale delle dogane per le Regioni Puglia e Basilicata, ġewwa Bari, ta' awtorizzazzjonijiet irregolari għall-ħolqien u l-ġestjoni f'Taranto ta' mħażen doganali tat-tip C, u warajhom ta' awtorizzazzjonijiet suċċesivi għat-trasformazzjoni taħt kontroll doganali u għall-perfezzjonament attiv, sa' r-revoka tagħhom fl-4 ta' Diċembru 2002;
            
         
               —
            
            
               tikkundanna lir-Repubblika Taljana għall-ispejjeż.
            
         Motivi u argumenti prinċipali
   B'dan ir-rikors il-Kummissjoni Ewroopea tikkontesta lill-gvern Taljan li rrifjuta li jqiegħed għad-dispożizzjoni tal-Komunità Ewropea r-riżorsi proprji — li jammontaw għal madwar EUR 23 miljun — għal numru ta' awtorizzazzjonijiet doganali irregolari maħruġa f'Taranto fil-perijodu li jmur minn Frar 1997 sa Diċembru 2002.
   Il-kwistjoni tirrigwarda sostanzjalment ir-responsabbiltà ta' l-ammonti li jirrigwardaw ir-riżorsi proprji mhux miġbura minħabba l-operazzjonijiet irregolari in kwistjoni. Il-gvern Taljan isostni li mhuwiex responsabbli għad-dħul mitluf minħabba dawn l-irregolaritajiet, għaliex dawn ta' l-aħħar huma biss imputabbli għall-uffiċjali li pprovokaw il-ħsara, filwaqt li l-Kummissjoni tinsab konvinta li l-leġiżlazzjoni fis-seħħ timponi fuq l-Istat Taljan li jkun responsabbli għall-konsegwenzi finanzjarji li jirriżultaw mill-operat — anki dak irregolari — ta' l-uffiċjali li kienu jaġixxu f'isimha u għan-nom tagħha.
   
      (1)  ĠU L 253, p. 42.
   
      (2)  ĠU L 130, p. 1.